अरविंद केजरीवाल ने आयुष्मान भारत योजना को ‘जुमला’ कहा तो केंद्रीय स्वास्थ्य मंत्री जेपी नड्डा ने दिल्ली के सीएम अरविंद केजरीवाल के तर्कों की ऐसी-तैसी कर दी। गौरतलब है कि पीएम मोदी अपनी महत्वाकांक्षी आयुष्मान भारत योजना झारखंड में लॉन्च कर चुके हैं। इस योजना के जरिये देश के 10 करोड़ परिवारों को 5 लाख रुपए का हेल्थ इंश्योरेंस मिलेगा। योजना से देश के करीब 50 करोड़ गरीब लोगों को लाभ मिलेगा। इस योजना की पूरी जानकारी देने के लिए 14555 हेल्पलाइन नंबर और और वेबसाइट (mera।pmjay।gov।in) सरकार द्वारा लॉन्च की जा चुकी है। हालांकि, इस योजना को पांच राज्यों ने लागू करने से इंकार कर दिया। ये राज्य दिल्ली, केरल, ओडिशा, पंजाब और तेलंगाना है। इस योजना से जुड़े कुछ पहलुओं को लेकर राज्य सरकार और केंद्र सरकार के बीच गतिरोध है जिस वजह से ये योजना इन राज्यों में लागू नहीं हो पायी। इस योजना को लागू न करने के पीछे सभी राज्यों ने अपने-अपने कारण सामने रखे लेकिन दिल्ली के सीएम केजरीवाल कारण बताने की जगह आर्थिक रूप से कमजोर जनता के लिए लाभ की योजना को ‘जुमला’ का नाम दे दिया।